Diari Oficial de la Generalitat Valenciana


Sumari del DOGV 8726, del 27-01-2020 (2020/431)

RESOLUCIÓ de 16 de gener de 2020, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana de diverses entitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8726

Data del DOGV
:   27-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/431


Data del document
:   16-01-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 16 de gener de 2020, del Protectorat de Fundacions de la Generalitat, per la qual es fa públic l'extracte de diverses resolucions de la directora general de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana de diverses entitats. [2020/431]  
  
La Direcció General de Modernització i Relacions amb l'Administració de Justícia ha dictat les resolucions següents:  
  
- Resolució de data 10 d'octubre de 2019, de la directora general de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual s'acorda inscriure en el Registre de Fundacions de la Comunitat Valenciana l'entitat denominada Fundación Adiem Sentit de la Comunitat Valenciana amb el número 232A i classificar-la d'assistència a malalts i discapacitats físics, psíquics i sensorials, sota la tutela del Protectorat que exerceix la Generalitat. El seu domicili radicarà a Orihuela (Alacant), plaça de Torrevieja, bloc I, baix.  
Finalitats i activitats:  
«La Fundació té per objecte l'adopció de totes les mesures d'interés general que contribuïsquen a l'augment de la felicitat, els vincles, l'autonomia personal, la independència i la millora de la qualitat de vida de les persones amb problemes de salut mental o amb diversitat funcional i de les persones en situació de dependència, i també dels seus familiars. Les prestacions de la Fundació s'atorgaran de forma no lucrativa.  
  
Per al desenvolupament de l'objecte de la Fundació, el Patronat de la Fundació determinarà la manera en què s'hauran de complir les finalitats següents:  
1. Proposar la creació i la gestió de serveis públics i privats que garantisquen l'adequada atenció sanitària, social, laboral i formativa de les persones amb problemes de salut mental i els seus familiars, a favor de la seua recuperació i inclusió social i laboral.  
2. Promoure i exercir la defensa i tutela dels drets i interessos de les persones amb problemes de salut mental i de les persones amb diversitat funcional i els seus familiars.  
3. Desenvolupar la formació i investigació en matèria d'atenció a la salut mental, a la diversitat funcional i a la dependència i en la gestió d'entitat socials.  
4. Promoure la sensibilització, la mentalització social i la conscienciació pública i ciutadana cap a les persones amb problemes de salut mental i les seues famílies, cridant l'atenció sobre l'exclusió i l'estigma existents en els aspectes sanitaris, socials i laborals.  
5. Promoure xarxes i vincles de connexió personal, social i formativa entre els agents socials i la societat en general i les persones amb problemes de salut mental.  
6. Fomentar la responsabilitat social en la ciutadania, el teixit empresarial i l'Administració pública.  
7. Dissenyar, desplegar, revisar i millorar un modelo d'atenció personal dirigit a promoure al màxim la felicitat, l'autonomia personal i a crear oportunitats d'inclusió social i laboral.  
8. Promoure iniciatives legislatives dirigides a la salut mental, a la diversitat funcional i al sistema d'atenció a la dependència en l'àmbit estatal, autonòmic i local.  
9. Crear aliances i xarxes amb altres entitats d'àmbit nacional o internacional dirigides a l'intercanvi d'informació, coneixement i, en general, al compliment de les finalitats d'aquests estatuts.  
10. Desenvolupar el voluntariat i la cooperació per al desenvolupament sostenible.  
Les seues activitats estaran obertes a qualsevol possible persona beneficiària que reunisca les condicions i caràcters exigits per l'índole de les seues pròpies finalitats. Dins dels objectius d'interés general, la Fundació desenvoluparà com a suports més importants per a aconseguir l'objecte i finalitats fundacionals les activitats següents:  
1. Desenvolupar suports dirigits a la felicitat, l'atenció, la recuperació, l'educació, l'ocupabilitat, la formació, la tutela, l'esport, l'oci i la residència, durant l'etapa de la joventut i en la vida adulta.  
  
2. Desenvolupar activitats docents vinculades a la salut mental i a la diversitat funcional i a l'objecte social per a promoure la formació, la conscienciació i l'ocupabilitat.  
3. Promoure la innovació i investigació en atenció, suports i impacte social, sanitari i laboral, en la salut mental i el desenvolupament d'entitats socials.  
4. Crear i gestionar serveis i centres diürns i residencials destinats a la felicitat, l'autonomia i la qualitat de vida tant de les persones amb problemes de salut mental o amb diversitat funcional com de les persones en situació de dependencia, i també de les seues famílies i cuidadors.  
5. Promoure activitats empresarials encaminades a la formació i integració laboral de les persones amb problemes de salut mental i diversitat funcional ateses amb la finalitat de formar i integrar laboralment en la comunitat a les persones ateses.  
6. Qualsevol altra activitat que contribuïsca al compliment de les seues finalitats.»  
Beneficiaris:  
«Seran potencials persones beneficiàries de la Fundació aquelles amb problemes de salut mental, les persones amb diversitat funcional i les persones en situació de dependència, i també els seus familiars i cuidadors principals, d'acord amb el seu programa d'actuació, i a aquest efecte hauran de complir els requisits i condicions que amb caràcter general establisca el Patronat.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte. Ningú no podrà al·legar enfront de la Fundació dret preferent a gaudir dels seus beneficis, ni imposar la seua atribució a persona o entitat determinada.»  
- Resolució de 14 de novembre de 2019, de la directora general de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual s'acorda inscriure en el Registre de Fundacions de la Comunitat Valenciana l'entitat denominada Fundació Livia i Ricardo Miravet de la Comunitat Valenciana amb el número 126 C i classificar-la de caràcter cultural, sota la tutela del Protectorat que exerceix la Generalitat. El seu domicili radicarà a Todolella (Castelló), ronda de Castillo, núm. 3.  
Finalitats i activitats:  
«La Fundació té per objecte la restauració, conservació i promoció cultural del castell de Todolella, del poble de Todolella i de la comarca dels Ports i, especialment, el desenvolupament d'activitats que contribuïsquen a la restauració, recuperació, manteniment, promoció i reconeixement públic del castell i la seua història. A aquest efecte, seran finalitats de la Fundació:  
- El desenvolupament cultural del poble de Todolella i de la comarca dels Ports.  
- La restauració, conservació i gestió del seu patrimoni cultural.  
- La dinamització i projecció del seu llegat cultural i històric.  
- La promoció d'activitats culturals i formatives diverses.  
- Manteniment, difusió i ampliació de la seua biblioteca  
- Conservar la memòria de Livia i Ricardo Miravet.  
- L'establiment de vies de col·laboració amb altres entitats per a l'assoliment de les finalitats anteriors.  
- Dins de la seua programació, l'organització de cursos, trobades sobre música, art, restauració, història i literatura, concerts i exposicions.  
- Incentivar la producció artística (música, pintura, escultura, arts decoratives, literatura) i de cultura popular i tradicions entre les persones del seu àmbit d'acció.  
- Promoure i col·laborar amb les associacions culturals del seu àmbit d'actuació a la consecució de les seues finalitats, sempre que coincidisquen amb els de la Fundació.  
- Publicar, editar i difondre llibres, fullets, revistes i material en altres suports tecnològics que promoguen i donen a conéixer els valors patrimonials, històrics i culturals del seu àmbit d'actuació.  
- Implicar els ciutadans en la defensa i valoració del patrimoni cultural, com a tal i com a agent de revitalització econòmica.  
- Col·laborar amb les institucions culturals, l'Administració i la universitat per a fomentar les activitats culturals.  
- Regular l'ús del castell.  
- Qualsevol altra que puga tindre relació amb les finalitats i objectius de la Fundació.  
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment de les seues finalitats, siguen els més adequats o convenients en cada cas.  
L'anterior enumeració d'actuacions de la Fundació no té caràcter limitatiu, ni comporta l'obligatorietat d'atendre-les totes, ni tampoc ordre de prelació entre elles.  
La realització de les finalitats de la Fundació que es duguen a terme mitjançant acords o col·laboracions amb entitats o particulars, ho serà sense pèrdua de la seua pròpia autonomia legal, patrimonial, estatutària o funcional.»  
Beneficiaris:  
«Podran ser beneficiàries de la Fundació totes les persones que puguen estar interessades en el seu objecte, sense perjudici que els programes d'actuació puguen establir en cada cas els destinataris concrets de l'activitat fundacional.  
El Patronat efectuarà la determinació dels beneficiaris amb criteris d'imparcialitat i no discriminació. Ningú no podrà al·legar enfront de la Fundació dret preferent a gaudir dels seus beneficis ni imposar la seua atribució a persona o entitat determinada.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», i també per apreciar-se la concurrència d'interés públic en el seu general coneixement.  
  
València, 16 de gener de 2020.- La consellera de Justícia, Interior i Administració Pública, p. d.c. (Res. de 02.08.2019 -DOGV 8606, de 05.08.2019), la secretària autonòmica de Justícia i Administració Pública: Mireia Llobera Vila.